Lav et referat af nedenstående tekst:

Tekst:
Der har været overvældende interesse for at overtage den ellers lukningstruede Tranum Klit Camping ved Brovst. I dag, fredag, klokken 12 udløb fristen for at byde på den lille campingplads - og vi kan allerede nu afsløre, at der er kommet mere end ét. - Der har faktisk været forholdsvis stor interesse fra mulige købere. Der har været mange ude at besigtige pladsen, og vi har modtaget 11 bud på pladsen, som alle er seriøse, siger Jesper Blom, skovrider ved Naturstyrelsen Vendsyssel. Tranum Klit Camping, som er en statsejet campingplads, har været en varm kartoffel for Naturstyrelsen, siden det i september sidste år blev meddelt, at pladsen skulle lukkes til årsskiftet og i stedet omdannes til naturplads for spejdere og skoleklasser. Det fik nemlig ikke så få af pladsens stamgæster til at komme med indsigelser i en grad, så politikerne tog sagen op. Affæren endte med, at Tranum Klit Camping sammen med flere andre tidligere statsejede campingpladser blev sat til salg til stor glæde for både gæsterne og pladsens forpagter, som gerne ville lægge billet ind på at blive ny ejer. Skal godkendes af Skat Det er dog endnu for tidligt at sige noget som helst om, hvem der er løbet med sejren i budrunden. - Det fungerer sådan, at det højeste bud nu skal godkendes af Skat, før vi kan skrive en kontrakt med den nye ejer og overdrage pladsen, så den kan åbnes til sæsonen. Men vi forventer, at det vil gå hurtigt, siger skovrider Jesper Blom fra Naturstyrelsen. Først når den proces er overstået, vil det blive meddelt, hvem der fremover skal drive Tranum Klit Camping.

Referat:
11 seriøse bud nåede Naturstyrelsen Vendsyssel at få ind på Tranum Klit Camping, inden budvinduet lukkede fredag klokken 12.